

**Translated Script – Eastside Kriol**

**How to use the SmartCard eIM app and online account**

**Hau bla yujim yu SmartCard eIM app en anlain account**

Yu gin yujim yu SmartCard eIM app or TCU SmartCard eIM app or anlain account to view yu account and manajim yu payments en yu SmartCard.

Dat app en anlain account wek seim wei bat luk lil bit diffrin kain.

Iya andanith, mela garra joim yu dat SmartCard eIM app.

Wen yu log in na yu SmartCard eIM app, yu gin luk yu SmartCard detail la dat paij, garra:

* yu kad numba
* yu balans, hau mach mani yu garrim ba spending
* yu enhanced Income Management account numba en BSB
* ip yu kad is on or off (ip yu kad im off yu noma gin yujim), en
* yu gin luginap las fibe transactions.

Yu gin tjujim ‘View Detailed Transaction History’ ba luginat olwan transaction.

Ip yu tjujim ‘View Statements’ yu gin see olwan statement en let yu jeinj hau mani taim yu gajim en hau yu gajim.

Im garra ‘Settings’ link weya:

* Yu gin yujim dat ‘Transaction Settings’ ba turnim an or off tap ba pei. Tap ba pei min yu gin tap ba pei yu kad langa EFTPOS terminal ba buyim langa shop en noma labta burremin yu PIN ip yu buyim samjing nomo den $100, or $200 la sam shop.
* Yu gin turnim off tap ba beiyim eni taim ip yu wandim insert or swipem yu kad langa shop.
* Yu gin blok yu kad ip imin git los or stolen. Dijan will stap yu SmartCard bram eniwan yujim.
* Yu gin replase brokenwan kad. Dijan im min yu gan gajim nyuwan kad ip yu SmartCard imin get broken.
* Yu gin jeinj yu SmartCard PIN.
* Yu gin jeinj yu daly kad limit. Hau mach yu gin spendim ebdri dei.
* Yu gin manajim yu daly payment limit. Hau mach yu gin pei na BPAY or transfer la najawan account ebdri dei.
* En yu gin manajim alert. Yu gin setap alert ba della yu wen peiment noma gu thru or yu onli gat lil bit mani.

**Ip yu nidim mo infomashin or sambadi bla album yu:**

* Gu na servicesaustralia.gov.au/smartcard
* Kollim 1800 252 604 (yu gin asgim ba terpreda if you wandim), or
* Bisid nanga service centre.

**Ip yu garrim TCU SmartCard:**

* Gu na tcu.com.au/smartcard
* Kollim TCU la 1800 828 232, or
* Bisid nanga TCU branch.